Υποκειμενική ευημερία πολιτών: η σημασία της συμμετοχής και της παρακολούθησης αθλητικών διοργανώσεων τοπικού χαρακτήρα
Creators: name: Παπαϊακώβου, Ιωάννης Γ.
Publisher: name: Aristotle University of Thessaloniki
Year: 2018
Subjects: Οικονομικά της Ευτυχίας
Υποκειμενική και Αντικειμενική ευημερία
Συμμετοχή σε αθλητικές διοργανώσεις
Παρακολούθηση αθλητικών διοργανώσεων
Economics of Happiness
Subjective and Objective well-being
Participation in local sport events
Attending local sport events

description: Η παρούσα έρευνα έχει ως θέμα την εξέταση της ευημερίας των πολιτών, από την υποκειμενική σκοπιά (subjective well-being), και τον ρόλο που παίζει σ’ αυτήν η συμμετοχή και η παρακολούθηση αθλητικών διοργανώσεων. Η διεξαγωγή διοργανώσεων αθλητικού χαρακτήρα και η δυνατότητα που έχουν οι πολίτες είτε να συμμετέχουν σ’ αυτές ενεργά είτε απλά να τις παρακολουθούν μπορεί να έχει επιπτώσεις σε διάφορους τομείς της κοινωνικής και προσωπικής τους υπόστασης. Στόχος της συγκεκριμένης έρευνας είναι να εξετάσει τις επιπτώσεις που έχουν η συμμετοχή και η παρακολούθηση αθλητικών διοργανώσεων στην υποκειμενική ευημερία των πολιτών. Η αθλητική διοργάνωση «4ος Διεθνής Νυχτερινός Ημιμαραθώνιος Θεσσαλονίκης» που θα εξετάσουμε στην παρούσα έρευνα έχει τοπικό χαρακτήρα. Διοργανώθηκε στην Θεσσαλονίκη από τοπικούς φορείς με τους πολίτες να έχουν είτε την δυνατότητα ενεργούς συμμετοχής είτε την δυνατότητα παρακολούθησης αυτής. Υπήρχε η δυνατότητα συμμετοχής τόσο σε έναν Ημιμαραθώνιο δρόμο αντοχής 21 χιλιομέτρων όσο και σε ένα δρόμο υγείας 5.000 μέτρων. Με την χρήση ερωτηματολογίων, οι πολίτες που είτε συμμετείχαν είτε παρακολούθησαν, κλήθηκαν να απαντήσουν σε ερωτήματα σχετικά με τις εμπειρίες που αποκόμισαν από την συμμετοχή/παρακολούθηση και κατά πόσον η εμπειρία αυτή επηρέασε την υποκειμενική τους ευημερία. Τα αποτελέσματα της στατιστικής ανάλυσης ήταν ιδιαιτέρως ενδιαφέροντα και δύο κύρια συμπεράσματα μπορούν να εξαχθούν. Πρώτον, ότι όλοι οι παράγοντες της υποκειμενικής ευημερίας που εξετάστηκαν στο πλαίσιο των ερωτηματολογίων επηρεάστηκαν θετικά ή έμειναν ανεπηρέαστοι, τόσο στην περίπτωση της ενεργούς συμμετοχής όσο και στην περίπτωση της παρακολούθησης της διοργάνωσης. Δεύτερον, ο κύριος λόγος που ώθησε τους πολίτες να συμμετέχουν ενεργά ήταν η βελτίωση της προσωπικής τους υγείας, ενώ ο κύριος λόγος για τον οποίο οι πολίτες επέλεξαν να παρακολουθήσουν την διοργάνωση ήταν η ευκαιρία για κοινωνικές συναναστροφές.
description: The present dissertation seeks to research the field of individuals’ well-being and more specific, how subjective well-being is affected by attending (non-active participation) or actively take part (active participation) in sport events. Local sport events and the possibility that local citizens have to actively or non-actively engage with them can directly affect their social and personal status. In this study we will try to find which elements of subjective well-being are being affected by active or non-active participation in a local sport event. The event of “4th International Night Halfmarathon” in Thessaloniki is a local event that attracts mass participation and a great number of spectators. Local institutions organized the event and the people could either actively participate by running in a 21km race and a 5km health walk or non-actively participate by attending the event. Questionnaires were distributed to active participants (runners) and non-active participants (spectators) and the questions included were related to matters of subjective well-being, self evaluation and benefits from overall participation. The results of the research are highly interesting and two basic outcomes can be extracted. Firstly, neither in the case of active participants, nor in the case of non-active participants, subjective well-being’s elements were affected negatively. Secondly, the main reason people deciced to take part in this event was the benefits for their personal psychological and physical health.